[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "VR-prillide lai levik kasvatas kindlustuse kahjuno\u0303uete arvu"}, {"text_idx": "#000011", "text": "Umbes 82 protsendil juhtudest ma\u0308ngis pea ja kaela vigastamise juures rolli telefoni to\u0303ttu kaotatud ta\u0308helepanelikkus. U\u0308mbero\u0308elduna ko\u0303nniti peaga vastu posti, ust vo\u0303i millegi muu murdumatu vastu. Alla 13-aastaste ja u\u0308le 50-aastaste seas esines keskmisest rohkem telefoni enda kasutamise tulemusel saadud vigastusi. Na\u0308iteks ei pu\u0308sinud telefon ka\u0308es ja kaotati tasakaal, hoogsalt telefoni ja\u0308rele kummardades saadi viga vo\u0303i kukkus nutiseade ise o\u0303nnetult vastu pead."}, {"text_idx": "#000012", "text": "Analu\u0308u\u0308si koostanud teadlased ma\u0308rgivad eraldi, et suurim hu\u0308pe telefoniga seotud traumades leidis aset 2007. aastal. Viktoriiniku\u0308simuseks sobiva ta\u0308helepaneku taga on Apple iPhone'i mu\u0308u\u0308gi algus. Autorid soovitavad suhtuda na\u0308iliselt nn \"reha peale astumise\" o\u0303petlikesse juhtumitesse to\u0303siselt, sest isegi kui enamuse jaoks lo\u0303ppeb trauma valusa ma\u0308lestusega, esineb nende seas liiga palju pu\u0308sivate tu\u0308sistustega vahejuhtumeid."}, {"text_idx": "#000013", "text": "Telefon on 96 protsendil ameeriklastest ja erakorralise meditsiinilise abi statistikas moodustavad telefoni kasutamise tagaja\u0308rjel su\u0308ndinud traumad viis protsenti. Kellega pole midagi taolist juhtunud, vo\u0303ivad end ekslikult pidada targaks. Ja\u0308reldus ise pole tarkade killast, sest keegi loetletud o\u0303nnetutest ei kavatsenud pead lo\u0303hki lu\u0308u\u0308a."}, {"text_idx": "#000015", "text": "Pealegi risk kasvab. Vo\u0303iks ju arvata, et kui inimene on telefoniga statistilises mo\u0303ttes \"ku\u0308llastunud\", st tal on telefon olemas, siis uus vo\u0303ib vaid vana asendada ega suurenda juba olemasolevat riski. Risk tuleb maailmast, mida indiviidid ei kontrolli. Oht saabub mo\u0303neti ootamatust ja samas igati loogilisest suunast. Selleks on virtuaalreaalsus."}, {"text_idx": "#000016", "text": "The Guardian osutab, et U\u0308hendkuningriigis kindlustusettevo\u0303tte Aviva poolt makstavate kahjuhu\u0308vitiste taotluste arv kasvas ta\u0308nu virtuaalreaalsuse tehnoloogia levikule eelmisel aastal 31 protsenti. Kindlustuse esindaja viitas nende to\u0308o\u0308s juba ma\u0308rgatavale jo\u0303ulu-efektile. Kingipakkides oli seni rekordiline kogus virtuaalreaalsuse seadmeid. Lo\u0303ppenud aastal leidis uue omaniku 6,1 miljon seadet, kasvatades seadmete koguarvu maailmas 16,4 miljonini."}, {"text_idx": "#000017", "text": "Ja\u0308rgmise kahe aastaga peaks reaalsusest va\u0308ljumist vo\u0303imaldavate vahendite arv kahekordistuma, viies pa\u0308ris maailmas proportsionaalselt rohkem katkiste asjade ja inimesteni. Teise olulise ko\u0303rvalefektina on oodata kodudest kostva karjumise suurenemist. Alguses virtuaalreaalsuse po\u0303hjustatud kontrollimatu enesevalitsemise to\u0303ttu, millele ja\u0308rgneb karje kohtudes tegelikkusega."}, {"text_idx": "#000018", "text": "Vo\u0303rreldes telefoniekraanile keskendunult sageli peaga takistuste vastu po\u0303rkamistega on kolju suhteliselt ha\u0308sti kaitstud, seda ta\u0308nu virtuaalreaalsuse seadme pead u\u0308mbritsevale olemusele. Virtuaalsuse ku\u0308lastamine lisab aga pa\u0308ris ellu uusi kahju tekitamise valikuid. Ajaleht toob na\u0308ite, milles kahjukannatanu po\u0303rkas kokku laes tiirelnud ventilaatoriga. Vo\u0303i siis juhtum, milles end uude maailma viinu po\u0303rkas kokku laelambiga, ra\u0308a\u0308kimata mo\u0308o\u0308bli vo\u0303i kodutehnika otsa komistamisest."}, {"text_idx": "#000024", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000030", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000031", "text": "Interaktiivne tehisintellekt ihub hammast ChatGPT ta\u0308hesa\u0308rale"}]